Document ID: 31986R1174

Uredba Sveta (EGS) št. 1174/86
z dne 21. aprila 1986
o spremembi Uredbe (EGS) št. 706/73 o režimu Skupnosti, ki se uporablja za Kanalske otoke in otok Man glede trgovine s kmetijskimi proizvodi
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Akta o pristopu iz leta 1972, in zlasti tretjega pododstavka člena 1(2) Protokola št. 3 Akta,
ob upoštevanju predloga Komisije,
ker so se liberalizirale nekatere veterinarske določbe za Severno Irsko v zvezi s slinavko in parkljevko ter trgovino z živimi živalmi, svežim mesom in mesnimi izdelki;
ker je Uredba (EGS) št. 706/73 [1] za potrebe veterinarskega sektorja povezala Kanalske otoke in otok Man s Severno Irsko;
ker je za zmanjšanje tveganja bolezni nujno, da se tem otokom dovoli ohraniti lastne veterinarske predpise v zvezi s slinavko in parkljevko, ki so bili veljavni doslej,
SPREJEL NASLEDNJO UREDBO:
Člen 1
Člen 3 Uredbe (EGS) št. 706/73 se nadomesti z naslednjim:
"Člen 3
Od 1. septembra 1973 se določbe Skupnosti na naslednjih področjih:
- veterinarska zakonodaja,
- zakonodaja o zdravstvenem varstvu živali,
- zakonodaja o zdravstvenem varstvu rastlin,
- trženje semen in sadik,
- zakonodaja o hrani,
- zakonodaja o krmilih,
- standardi kakovosti in trženja,
uporabljajo pod enakimi pogoji kot v Združenem kraljestvu za proizvode iz člena 1, uvožene na otoke ali izvožene z otokov v Skupnost.
Kanalski otoki in otok Man pa lahko za trgovino z živimi živalmi, svežim mesom in mesnimi izdelki ohranijo posebne predpise v zvezi s slinavko in parkljevko, ki jih uporabljajo za uvoz. Takšne določbe ne smejo biti bolj omejevalne kot tiste, ki so veljale 30. septembra 1985."
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 21. aprila 1986

Labels: 3
18
6